armvectores/hy_wikipedia_2023 huggingface dataset:
Մոզես Աշիկոդի

Մոզես Աշիկոդի (անգլ.՝ Moses Ashikodi, հուլիսի 27, 1987(1987-07-27) կամ հունիսի 27, 1987(1987-06-27), Լագոս, Նիգերիա), ֆուտբոլիստ, հարձակվող, Անտիգուա և Բարբուդայի ֆուտբոլի ազգային հավաքականի խաղացող։


== Կարիերան ազգային հավաքականում ==
Չնայած Մոզեսը խաղացել է նաև Անգլիայի տարբեր տարիքայինների երիտասարդական հավաքականներում, 2012 թվականին ընդունել է  Անտիգուայի և Բարբուդայի ֆուտբոլի ազգային հավաքականում հանդես գալու առաջարկը։ Մոզեսի առաջնախաղը հավաքականում եղել է Գվատեմալայի դեմ խաղը աշխարհի 2014 թվականի առաջնության ընտրական փուլում։


== Ծանոթագրություններ ==


== Արտաքին հղումներ ==
occerbase.com
transfermarkt.com
national-football-teams.com
Շաուրս (Օբի գավառ)

Շաուրս (ֆր.՝ Chaource), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 1154 մարդ, բնակչության խտությունը` 37.15 մարդ/կմ²։ Բնակավայրը զբաղեցնում է 31.06 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ հարավ-արևելք, Շալոն ան Շամպայն քաղաքից` 105 կմ հարավ, Տրուա քաղաքից` 27 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 679 աշխատունակ (15-64 տարեկան) բնակիչ, որոնցից ակտիվ էին 482-ը, իսկ ոչ ակտիվները` 197։ Ակտիվության ցուցանիշը կազմում է 71,0 %։ 482 աշխատունակ մարդկանցից աշխատել է 429 անձ (238 տղամարդ և 191 կին)։ Գործազուրկ են եղել 53 անձ (23 տղամարդ և 30 կին)։ 197 անաշխատունակներից 61-ը եղել են աշակերտներ կամ ուսանողներ, 81-ը` թոշակառուներ, իսկ 55-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պլեզիո

Պլեզիո (իտալերեն՝ Plesio), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 846 մարդ, խտությունը՝ 50 մարդ/կմ²։ Զբաղեցնում է 17 կմ² տարածք։ Փոստային ինդեքս՝ 22010։ Հեռախոսային կոդ՝ 0344։
Պլեզիոն սահմանակից է Կրեմիա, Գարձենո, Գրանդոլա էդ Ունիտի, Մենաջո, Սան Սիրո մունիցիպալիտետներին։
Կոմունայի հովանավորն է Սուրբ Ֆիդելիուսը։ Տոնը նշվում է հոկտեմբերի 29-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կուզիլի (գյուղ, Զավյալովսկի շրջան)

Անվան այլ կիրառումների համար տե՛ս՝ ԿուզիլիԿուզիլի (ռուս.՝ Кузили), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գարեգին Կուզիկյան

Գարեգին Կուզիկյան (օգոստոսի 17, 1878(1878-08-17) - 1915), հասարակական գործիչ։
Սկզբնական կրթությունն ստացել է Չարսանճագում և Խարբերդում։ 1896 թվականին տեղափոխվել է Անդրկովկաս, աշխատել գործարաններում, մտել հնչակյան կուսակցության մեջ։ 1898 թվականին մասնակցել է հայ բանվորների առաջին սոցիալդեմոկրատական մարքսիստական խմբի՝ Թիֆլիսի բանվորների միության» ստեղծմանը, ընդհատակյա հեղափոխական աշխատանք տարել, հրատարակել «Բանվոր» ձեռագիր թերթը։ 1901 թվականին ձերբակալվել է, 1903 թվականին արտաքսվել Ռուսաստանից։ Նույն թվականին հաստատվելով Ժնևում՝ մասնակցել է «Սոցիալ-դեմոկրատական բանվորական հայ կազմակերպության» (սպեցիֆիկներ) հիմնադրմանը։ 1905 թվականին վերադարձել է Անդրկովկաս, Ռուսական առաջին հեղափոխության տարիներին (1905—1907 թվականներին) Թիֆլիսում եղել սպեցիֆիկների «Կյանք» (1906 թվական) և «Ձայն» (1906-1907 թվականներ) պարբերականների խմբագիրներից, որոնք անջատողականություն էին սերմանում հայազգի բանվորության մեջ։ Կուզիկյանի դեմ գաղափարական պայքար են մղել Մ. Շահումյանը, Բ. Կնունյանցը, Մ. Սպանդարյանը, Ս. Կասյանը։ 1909 թվականին տեղափոխվել է Կոստանդոպոլիս, հիմնել «Գրաշարաց միությունը», հրատարակել «Ապագա» (1910 թվական) բանվորական հանդեսը։ Զոհ է գնացել 1915 թվականի Մեծ Եղեռնին։ Հրատարակել է «Թող ֆակտերը խոսեն» գիրքը (1904 թվական)։
Անուշավան Արզումանյան

Վիքիպեդիայում կան հոդվածներ  Արզումանյան ազգանունով այլ մարդկանց մասին:Անուշավան Աղաֆոնի Արզումանյան (փետրվարի 27, 1904(1904-02-27), Կավարտ, Զանգեզուրի գավառ, Ելիզավետպոլի նահանգ, Ռուսական կայսրություն - հուլիսի 18, 1965(1965-07-18), Մոսկվա, ԽՍՀՄ), հայ տնտեսագետ, տնտեսագիտության դոկտոր, պրոֆեսոր, ԽՍՀՄ ԳԱ ակադեմիկոս (1963)։ Պարգևատրվել է Լենինի շքանշանով ու բազմաթիվ մեդալներով։


== Կենսագրություն ==
Ծնվել է Կապանի շրջանի Կավարտ գյուղում։ Երկու տարի գյուղական դպրոցում սովորելուց հետո 1912-ին ուսումը շարունակել է Շուշիի ռեալական դպրոցում։
1921-1928 թվականներին կոմերիտական ղեկավար աշխատանք է կատարել Կապանի, Լենինականի (այժմ՝ Գյումրի), Երևանի գավառային և քաղաքային կոմիտեներում։ Եղել է ԼԿԵՄ կենտկոմի նախագահության և Անդրերկրկոմի բյուրոյի անդամ։ 1928-1929 թվականներին սովորել է Մոսկվայի Գ. Պլեխանովի անվան ժողովրդական տնտեսության ինստիտուտում, իսկ 1933-1936 թվականներին՝ կարմիր պրոֆեսուրայի ագրարային ինստիտում։ 1929-1937 թվականներին կատարել է կուսակցական ղեկավար աշխատանք։ Եղել է շրջկոմի առաջին քարտուղար Ղուրդուղուլու (այժմ՝ Արմավիր), Միկոյանի (այժմ՝ Եղեգնաձոր) և Երևանի Կիրովյան շրջաններում։ 1926-1937 թվականներին ՀԿԿ կենտկոմի անդամ էր։
1937 թվականի օգոստոսի 7-ին նշանակվել է ԵՊՀ ռեկտոր, բայց ընդամենը մեկուկես ամիս անց ազգայնականներին և հատկապես Աղասի Խանջյանին պաշտպանելու մեղադրանքով ազատվել է պաշտոնից, գործը հանձնել ՆԳ մարմիններին, իսկ իրեն բանտարկել։ Սակայն նա կարողացել է ապացուցել իր անմեղությունը և կարճ ժամանակ անց ազատվել բանտից։
Հայրենական մեծ պատերազմի առաջին իսկ օրերից կամավոր մեկնել է բանակ, ծառայել մինչև պատերազմի ավարտը։
1946-1952 թվականներին աշխատել է Բաքվի Ս. Կիրովի անվան պետական համալսարանում որպես դեկան, ապա գիտական աշխատանքների գծով պրոռեկտոր։ Այնուհետև տեղափոխվել է Մոսկվա ու աշխատել որպես ԽՍՀՄ ԳԱ տնտեսագիտության ինստիտուտի սեկտորի վարիչ և տնօրենի տեղակալ։ 1956 թվականին նրան հանձնարարվել է ԽՍՀՄ ԳԱ համաշխարհային էկոնոմիկայի ու միջազգային հարաբերությունների ինստիտուտի կազմակերպումը, որի անփոփոխ տնօրենն էր մինչև կյանքի վերջը։
Հեղինակ է շուրջ 100 գիտական աշխատությունների, որոնցից շատերը լույս են տեսել նաև օտար լեզուներով։
Եղել է ԽՍՀՄ ԳԽ պատգամավոր, Սահմանադրական հանձնաժողովի ու Ազգությունների խորհրդի արտաքին հանձնաժողովի անդամ, խորհրդա-ամերիկյան ինստիտուտի փոխնախագահ, Խորհրդային մեծ հանրագիտարանի գիտական խորհրդի, խորհրդային ու օտարերկրյա մի շարք հրատարակությունների խմբագրական խորհուրդների անդամ։
Վախճանվել է Մոսկվայում։
Անուշավան Արզումանյանի անվամբ է կոչվում Կապան քաղաքի թիվ 2 միջնակարգ դպրոցը։


== Երկեր ==
Кризис мирого капитализма на современном этапе, М., 1960.
Борьба двух систем и мировое развитие, М., 1964.
Տնտեսագիտական ընտիր երկեր, Երևան, 1971։


== Աղբյուրներ ==
Պիլլուկյուլա (գյուղ, Լյումանդա շրջան)

Անվան այլ կիրառումների համար տե՛ս՝ ՊիլլուկյուլաՊիլլուկյուլա (էստ․՝ Põlluküla), գյուղ Էստոնիայի Սաարեմաա նահանգի Լյումանդա շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գույքի ապահովագրություն

Գույքի ապահովագրություն, շարժական և անշարժ գույքի ապահովագրությունը կորստից, վնասվելուց կամ ոչնչացվելուց։ Հիմնականում այսպիսի ապահովագրության առարկան են հանդիսանում թանկարժեք իրեր, արտադրական սարքավորումներ, շենքեր, շինություններ և այլն։ Տարբեր ապահովագրական ընկերություններ առաջարկում են ինչպես ընդհանուր գույքային ապահովագրություններ, այնպես էլ մասնավոր պատահարների դեպքում գործող (հրդեհ, տարերային աղետ, գողությունից և այլ ռիսկեր)։


== Բացառություններ ==
Սովորաբար ապահովագրողը չի փոխհտուցում վնասը, եթե դա հետևանք է.

պատերազմի, քաղաքացիական պատերազմի,
միջուկային բնույթի աղետի,
պահոցներում գտնվող իրարի վնասվելը՝ ջերմաստիճանի փոփոխման հետևանքով,
էլեկտրական սարքերի դեպքում՝ գերլարված գործարկամ հետևանքով։


== Հետաքրքիր փաստեր ==
2001 թ. սեպտեմբերի 11-ի կործանված Երկվորյակ աշտարակների համար որպես ապահովագրական փոխհատուցում հատկացվել է 4,5 միլիարդ $։
Սուլկովկա

Սուլկովկա (ուկրաիներեն՝ Сулківка), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1330 թվականին։
2001 թվականի տվյալներով Սուլկովկա գյուղում բնակվում էր 352 մարդ։ Բնակավայրը զբաղեցնում է 1,8 կմ² տարածք։ Բնակչության խտությունը կազմում էր 195,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուրման (գյուղ, Նուրիմանովսկի շրջան)

Անվան այլ կիրառումների համար տե՛ս՝ ՈւրմանՈւրման (ռուս.՝ Урман, բաշկիրերեն՝ Урман), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 67 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հազազ բերբերի

Մոռամբ բերբերի (լատ.՝ Lýcium bárbarum), 1-3 մ բարձրությամբ, տերևաթափ, խիտ ճյուղավորված թուփ մորմազգիների ընտանիքից։ Ծայրերը աղեղնաձև խոնարհված ընձյուղներով, ծոցային փշերով, բարակ, երկար, բաց դեղնավուն։ Ունի 2,5-6 սմ երկարությամբ և 0,3-0,8 սմ լայնությամբ էլիպսանշտարաձև կամ նեղ էլիպսաձև տերևներ, վերևից կանաչ, ներքևի կողմից կապտավուն, մի փոքր մսալի։ Կարճացած ընձյուղների վրա փնջերով կան ծաղիկներ բաց վարդագույն կամ վարդամանուշակագույն (յուրաքանչյուր փնջում կա 2-6-ական ծաղիկ)։ Հատապտուղը երկրավուն ձվաձև է, կարմիր, 0,8-2 սմ երկարությամբ և 0,5-1 սմ լայնությամբ։ Ծաղկում է հուլիս-սեպտեմբեր ամիսներին, պտուղները հասունանում են հուիլս-հոկտեմբերին։
Տարածված է հյուսիսային Աֆրիկայում, Իրանում, Կովկասում։ Հայաստանում այն հանդիպում է Նոյեմբերյանում, Երևանում, չոր, քարքարոտ թեքություններին ծովի մակերևույթից 900-1500 մ բարձրությունների վրա։ Երաշտադիմացկուն է, հողի նկատմամբ պահանջկոտ չէ, լուսասեր է, ցրտադիմացկուն, ջերմասեր։
Բազմանում է սերմերով և կտրոնավորմամբ։ Բարձր է գնահատվում նաև որպես երկարատև ծաղկող տեսակ։


== Գրականություն ==
Լ.Վ.Հարությունյան - Քո շրջապատի թփերը, «Սովետական գրող» հրատարակչություն, Երևան 1984 թվական
Ջելու

Ջելու, լեռնաշղթա Հայկական լեռնաշխարհում, Ուրմիա լճից արևմուտք։ Ձգվում է Մեծ Զավ գետի միծին հոսանքի ձախ ափի երկայնքով։ Հնագույն ժամանակներում համարվում էր դժվարամատչելի։


== Ծանոթագրություններ ==
Սարգիս Բ Հասան-Ջալալյանց

Սարգիս Բ Հասան-Ջալալյան (18-րդ դար - դեկտեմբերի 19, 1828(1828-12-19), Թիֆլիս, Վրացական նահանգ, Ռուսական կայսրություն), Աղվանից (Գանձասարի) կաթողիկոս 1810-1815 թվականներին, այնուհետև Արցախի թեմի միտրոպոլիտ։ Նախ կրոնավորել է Գանձասարում, 1797-1808 թվականներին եղել Հաղպատի միաբանության առաջնորդը։ Կաթողիկոս է ընտրվել եղբորորդու՝ Բաղդասարի աջակցությամբ։ Ամենայն Հայոց կաթողիկոսության ենթակայությունից դուրս գալու հակվածություն ցուցաբերելու համար արքեպիսկոպոս (հետագայում՝ կաթողիկոս) Ներսես Աշտարակեցին ցարական կառավարության միջոցով վերացրել է Աղվանից  կաթողիկոսությունը՝ Արցախի թեմին վերապահելով միտրոպոլիտության իրավունք։
Մալայա Անովկա (այլ կիրառումներ)

Մալայա Անովկա, կարող է վերաբերել՝

Մալայա Անովկա - գյուղ, Ուկրաինայի Կիրովոգրադի մարզի Ուստինովի շրջանում
Մալայա Անովկա - գյուղ, Ուկրաինայի Կիրովոգրադի մարզի Պետրովսկի շրջանում
Մալայա Անովկա - գյուղ, Ուկրաինայի Նիկոլաևի մարզի Նովի Բուգի շրջանում
Hold It Against Me

«Hold It Against Me» (հայերեն՝ Դու դե՞մ կլինեիր), փոփ երգչուհի Բրիթնի Սփիրսի յոթերորդ Femme Fatale ստուդիական ալբոմի առաջին սինգլը։ Երգի պրոդյուսերներն են Մաքս Մարտինը, Dr. Luke և Billboard-ը։ Պաշտոնական պրեմիերան ամերիկյան ռադիոյում կայացել է 2011 թվականի հունվարի 10-ին, և մեկ օր անց երգը հասանելի է դարձել iTunes-ում, որտեղ մոտավորապես մեկ օր անց զբաղեցրել է առաջին հորիզոնականը։
Շատ քննադատներ դրական են գնահատել երգը, սակայն շատերին դուր չի եկել բովանդակությունը։ «Hold It Against Me»-ն դեբյուտացվել է Կանադայի, Բելգիայի, Դանիայի և Նոր Զելանդիայի, նաև ամերիկյան Billboard Hot 100 հիթ-շքերթում՝ դառնալով Սփիրսի չորրորդ երգը, որը հասել է առաջին հորիզոնականի այդ հիթ-շքերթում։ Սփիրսը դարձել է նաև երկրորդ երգչուհին (Քեթի Փերրիից հետո), ում հաջողվել է դեբյուտացվել այդ հիթ-շքերթի գագաթնակետին մեկ անգամից ավել։


== Սստեղծան պատմություն ==
2009 թվականին կայացած համաշխարհային «The Circus Starring Britney Spears» համերգային շրջագայության ավարտից հետո Բրիթնի Սփիրսը հայտարարել է, որ նա անցել է նոր ալբոմի վրա աշխատանքներին։ Մեկ տարուց ավել Բրիթնի Սփիրսը նվիրել է իր նոր նյութի ստեղծմանը։
Նոր մատերիալի մասին հայտարարվել է դեկտեմբերի 2-ին, երգչուհու ծննդյան օրը Twitter-ի համացանցում իր կայքեջի միջոցով։ Ասվել է, որ 2011 թվականին կթողարկվի նրա յոթերորդ ստուդիական ալբոմը, իսկ հունվարին կհայտնվի առաջին սինգլը։ Ի սկզբանե երգի պրոդյուսեր Dr. Luke-ը հայտարարել է հունվարի 7-ին երգի թողարկման մասին, բայց թողարկումը հետաձգվել է և հունվարի 8-ին Jive Records-ը թողարկել է պրես-թողարկում, որում հայտարարվել է սինգլի պաշտոնական թողարկման մասին։


== Երգացանկ ==
Digital Download

UK Digital single

The Remixes — Digital EP


== Հիթ-շքերթներ ==


== Հավաստագրումներ ==


== Թողարման ժամանակագրություն ==


== Ստեղծողներ ==
Բրիթնի Սփիրս — վոկալ, համապրոդյուսեր
Bonnie McKee — տեսքտի հեղինակ
Billboard — համապրոդյուսեր, համահեղինակ
Լուկաշ Գոտվալդ — տեսքտի համահեղինակ
Mathieu Jomphe — տեքստի համահեղինակ
Max Martin — տեսքտի համահեղինակ, պրոդյուսեր
Dr. Luke — երաժշտական պրոդյուսեր


== Ծանոթագրություններ ==
Ալաջա (Ճորոխի ավազան)

Անվան այլ կիրառումների համար տե՛ս՝ Ալաջա (այլ կիրառումներ)Ալաջա, գյուղ Արևմտյան Հայաստանում։ Գտնվում էր Ճորոխ գետի ավազանի Մարղուլ գետի հովտում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Գաջի-Ալիլու

Գաջի-Ալիլու, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 65 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մուրադ Հակոբյան

Մուրադ Մակեդոնի Հակոբյան, ՀՀ Պաշտպանության նախարարության սպայի տան «Սարդարապատ» պարի անսամբլի գեղարվեստական ղեկավար։ Հայաստանի Հանրապետության մշակույթի վաստակավոր գործիչ։


== Ծանոթագրություններ ==
Երկնային օվկիանոս

«Երկնային օվկիանոս» (նաև «երկնքի օվկիանոս »;  չինարեն հեշտ. 海洋天堂 , պինին: Hǎiyáng Tiāntáng, անգլ.՝ Ocean Heaven) — դրամա,  ռեժիսոր Սյուե Սյաոլ, ( չինարեն հեշտ. 薛晓路 , պինին: Xuē Xiǎolù) գլխավոր դերում՝ Ջետ Լի։
Ֆիլմի անոնսը  եթեր է հեռարձակվել 2010 թվականի գարնանը, սակայն փաստացի ներկայացումը եղել է 2010 թվականի հունիսի 24-ին։


== Սյուժե ==
Համաձայն Հիվանդությունների վերահսկման ամերիկյան կենտրոնների, յուրաքանչյուր 110 մարդկանցից մեկը ծնվում է աուտիզմի ախտորոշմամբ։ Այսինքն, Չինաստանում աուտիզմով տառապող ավելի քան 4 միլիոն մարդ է ապրում։ Դաֆուnն ( չինարեն հեշտ. 文章 , պինին: Wén Zhāng) նրանցից մեկն է. ցրված է, կրկնում է ուրիշների խոսքերը, լողում է զարմանալի հեշտությամբ, իր տանը պահպանում  է բացարձակ կարգ ու կանոն, և,  հավանաբար, չի գիտակցում, որ իր մայրը մահացել է մի քանի տարի առաջ։  Սամ Վոնգը (Jet Li) աշխատում է ակվարիումում և  հոգ է տանում իր 21-ամյա որդու մասին։ Ի շնորհիվ մեծահոգի հարևանների և նրանց օգնությամբ այդ երկուսը միասին  ապրում են երջանիկ։ Բոլոր դեպքերում հայրը գիտակցում էր, որ վերջ ի վերջո լքելու է այս աշխարհը,  և թողնելու է տղային  միայնակ, և գուցե,  անսպսասելիորեն ավելի շուտ։ Այս ֆիլմը  ներբող է մի հոր մասին, ով ցանկանում է իր տղայի համար գտնել հուսալի բնակավայր, քանի դեռ ուշ չէ։ Այս  ընթացքում տղան հասնում է անկախության  այնպիսի աստիճանի,  որն բավարար էր երկուսին էլ՝ առաջ շարժվելու համար։


== Երգեր ==
«Հրաժեշտ» (說了再見) — Ջեյ Չոու
«Երկնային օվկիանոս» (海洋天堂) — Գույ Լունմեյ


== Հետաքրքիր փաստեր ==
Ջետ Լին գումար չի վաստակել այս ֆիլմի նկարահանումներից։
Սա առաջին ֆիլմն է, որտեղ Ջետ Լին չի ներկայացրել արևելյան մարտարվեստը։


== Ծանոթագրություն ==
Ծանարներ

Ծանարներ, Դարիալի կիրճի (Ալանաց դուռ) մոտ և Թերեք գետի շրջանում (այժմ՝ Վրաստանի Կազբեկի շրջան) հնում ապրած ցեղ, Ծանարքի (Ծանարաց աշխարհի, ըստ արաբական աղբյուրների՝ Սանարիայի) հիմնական բնակիչները։


== Պատմություն ==
Մինչև IX դար առաջատար դեր են խաղացել Կախեթի մարզի քաղաքական կյանքում։ Ծանարների մասին ամենահին հիշատակությունները հանդիպում են Պտղոմեոսի մոտ և «Աշխարհացույց»-ում (VII դար), վրացական «Մոքցևա Քարթլիսա»-ում («Վրաց դարձը»)։ Ուսումնասիրողների մի խումբ (Նիկողայոս Մառ, Սարգիս Կակաբաձե, Մ. Լորթքիփանիձե) ծանարներին առնչում են սվանների հետ, մյուսները (Անատոլի Գենկո, Վլադիմիր Մինորսկի, Հ. Մկրտումյան) նրանց կապում են վեյնախյան (չեչենա-ինգուշական) լեզվախմբի ցեղերի հետ։ Ծանարների ցեղապետը՝ Դարիալի կիրճի շրջանի ժառանգական կառավարիչը, կրել է «քորեպիսկոպոս» տիտղոսը (ըստ վրացական որոշ աղբյուրների՝ «քորիկոզ»)։ Իսկ երբ Արաբական խալիֆայության դեմ ծանարների գլխավորած պայքարն ավարտվեց հաղթանակով (VIII դարի վերջ), Անդրկովկասում առաջացավ քաղաքական նոր միավորում՝ Կախեթի քորեպիսկոպոսությունը, որը հետագայում (XI դարի սկիզբ) վերածվեց թագավորության։
Ըստ Թովմա Արծրունու, Վրթանեսի ավագ որդին՝ Գրոգորիսն է Քրիստոնեութիւն տարածել այս շրջանի ծանարներին և աբխազներին։ (էջ 275. Թովմա Արծրունի, Պատմութիւն Արծրունեաց Տան)։


== Տես նաև ==
Կախեթի մարզ
Լեքսինգթոն (Կենտուկի)

Լեքսինգթոն(անգլ.՝ Lexington), Կենտուկի երկրորդ ամենաբնակեցված քաղաքը և Միացյալ Նահանգների 66-րդ խոշորագույն քաղաքը։ Ըստ 2007 թվականի տվյալների՝ բնակչության թիվը կազմում է 279 044 մարդ։


== Պատմություն ==
Քաղաքը հիմնադրվել է 1775 թվականին։ 1779-ին ստեղծվել է համալսարանը։ 2010 թվականի նոյեմբերի 2-ին քաղաքի բնակիչները ընտրեցին դեմոկրատ ժիմա Գրեյին որպես քաղաքապետ։ Նախկինում աշխատել է որպես փոխքաղաքապետ, նա չի թաքցնում իր համասեռամոլությունը և առաջին բաց գեյ-քաղաքապետն է պատմության մեջ :


== Աշխարհագրությունը ==
Գտնվում է պետության կենտրոնական մասում։


== Տնտեսությունը ==
Քաղաքը հայտնի է իր տոհմային ձիաբուծությամբ և ծխախոտի արդյունաբերությամբ։


== Հայտնի բնիկներ ==
1818 թվականին Լեքսինգթոնում ծնվել է Մերի Լինքոլն իսկ 1842 թվականին դարձել է նախագահ Լինքոլնի կինը։
Էլիզաբեթ Հարդվիկ  (1916—2007)
Ջորջ Քլունի  (1961)
Ջիմ Վառնի (1949—2000)


== Քույր քաղաքներ ==
 Ֆրանսիա, Դովիլ(1957)
 Իռլանդիա, Կիլեր (1984)
Նյումարկետ, Միացյալ Թագավորություն (2003)
 Ճապոնիա, Սինխիդակա (2006)


== Պատկերասրահ ==

		
		
		


== Ծանոթագրություններ ==
Շակաշեն

Շիկաշեն, գրաբար՝ Շակաշէն, գավառ Մեծ Հայքի Ուտիք նահանգի կազմում։ Շակաշենի խոշոր կենտրոններից է Գանձակ քաղաքը։


== Անվանում ==
Գավառը հիշատակվում է Շիկաշեն, Շակաշէն, Շիկաշէն ձևերով։ Ենթադրվում է, որ Շակաշեն անվանումը ծագել է սկյութացիների (սակերի) անունից։


== Պատմություն ==
Շակաշենի պատմաաշխարհագրական նշանավոր վայրերից է Գանձակ քաղաքը, որը կառուցվել է 12-րդ դարում և կարճ ժամանակահատվածում դարձել վաճառաշահ, մեծ քաղաք։


== Աշխարհագրություն ==
Գտնվել է Ուտի Առանձնակ գավառի արևմտյան կողմում։ Ղևոնդ Ալիշանը նույնացնում է հետագայի Գանձակի գավառին։ Ս. Տ. Երեմյանը տեղադրում է Զակամի և Կուրակի Միջագետքում՝ Կուր գետի աջափնյա հովտում։ Անտիկ հեղինակների երկերում հիշատակվում է Սակասենե անունով։ Ըստ Ստրաբոնի` գավառանունն առաջացել է մ.թ.ա. VIIդ. այնտեղ հաստատված սակերի (շակք) ցեղանունից։ Արշակաշեն անվանաձևը (պահպանվել է Մովսես Կաղանկատվացու երկում), ինչպես նշել է Հ. Հյուբշմանը, առաջացել է հետագայում` ժողովրդական ստուգաբանությունից։ Աղբյուրներում Շակաշենի բնակավայրերից հիշատակվում է Վարտա ավանը։ V դ. 1-ին կեսին Սասանյան Իրանը Շակաշենը ևս անջատեց Մեծ Հայքից և կցեց Աղվանից մարզպանությանը։


== Ծանոթագրություններ ==
Հիդրոֆիլություն

Հիդրոֆիլություն, ջրասիրություն, ջրի նկատմամբ նյութի խնամակցությանը բնորոշող հատկություն, որը պայմանավորված է նյութի և ջրի միջմոլեկուլային փոխազդեցության ուժերով։ Հիդրոֆիլությունը լիոֆիլության (որևէ հեղուկի նկատմամբ նյութի խնամակցությունը բնորոշող հատկությունների) մասնավոր դեպք է։ Հիդրոֆիլության չափը մարմնի մակերևույթի և ջրի մոլեկուլների միջև կապի էներգիան է (թրջման ջերմություն)։ Քանի որ ջրի և նրա հետ հպվող ցանկացած նյութի մոլեկուլների միջև միշտ գործում են միջմոլեկուլային ձգողության ուժեր, ապա հիդրոֆոբությունը փաստորեն չափազանց փոքր հիդրոֆիլություն է։ Հիդրոֆիլությունը կարելի է գնահատել նյութի հարթ մակերևույթի հետ նրա վրա գտնվող ջրի կաթիլի կազմած եզրային անկյան՝ արժեքով։ Նյութի հիդրոֆիլությամբ է պայմանավորված նրա թրջելիությունը։ Հիդրոֆիլ են կարբոնատները, սուլֆատները, սիլիկատները, կավը, մետաղների օքսիդները։ Պինդ մարմիններին և մակերևույթներին վերագրվող հիդրոֆոբության և հիդրոֆիլության միաժամանակ առանձին մոլեկուլների և նրանց առանձին մասերի հատկություններ են։ Մակերևութային ակտիվ նյութերի մոլեկուլները ադսորբվում են մարմնի վրա և փոխում նրա մակերևույթի հիդրոֆոբությունը և հիդրոֆիլությունը։ Այդ երևույթը օգտագործվում է հանքանյութերի ֆոտացիոն հարստացման, կտորեղենը ներկելու, սպիտակեցնելու և անջրանցիկ դարձնելու նպատակով։
Լյուդվիգ Բոլցման

Լյուդվիգ Էդուարդ Բոլցման (Ludwig Eduard Boltzmann, փետրվարի 20, 1844(1844-02-20)[…], Վիեննա, Ավստրիական կայսրություն - սեպտեմբերի 5, 1906(1906-09-05)[…], Դուինո Աուրիզինա), ավստրիացի ֆիզիկոս, վիճակագրական ֆիզիկայի հիմնադիրներից։ Հիմնական աշխատանքները վերաբերում են մոլեկուլային ֆիզիկային, ջերմադինամիկային և ճառագայթման տեսությանը։ Ապացուցել է ջերմադինամիկայի երկրորդ օրենքի վիճակագրական բնույթը։


== Ծանոթագրություններ ==
Բաշբուլյակ

Բաշբուլյակ (ռուս.՝ Башбуляк, բաշկիրերեն՝ Башбүләк), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստարոե Ուսմանովո

Ստարոե Ուսմանովո (ռուս.՝ Старое Усманово), գյուղ Ռուսաստանի Սամարայի մարզի Կամիշլինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սադովոե (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ՍադովոեՍադովոե (ռուս.՝ Садовое), գյուղ Ռուսաստանի Սարատովի մարզի Կրասնոարմեյսկի շրջանի կազմում։
Բնակչությունը վերջին գրանցված տվյալներով կազմում էր 818 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պարտեր

Պարտեր (ֆր.՝ parterre - գետնամած), թատրոնում, կինոթատրոնում, համերգասրահում բեմի մակերևույթից ցած՝ հանդիսասրահի հատակի հարթությունը՝ հանդիսականների աթոռներով, սովորաբար դեպի ետին շարքերը բարձրացող թեքությամբ։
Պարաեզապ ու բակային արվեստու
մ, պարտեզի կամ պուրակի սովորաբար հարթ տեղանքով բացատը։ Պարտերը ձևավորվում է սիզամարգերով (սիզամարգային պարտեր), ծաղկանոցներով (ծաղկանոցային պարտեր), ջրավազաններով (ջրավազանային Պարտեր), թփուտների երիզներով։ Կանոնավոր ձևերով մասերի բաժանված Պարտերները բնորոշ են 17-18-րդ դարերում պուրակներին։ 20-րդ դարում առավելաբար ստեղծվում են սալարկված շավիղներով ծաղկանոցային պարտերներ։
Փայլակ (այլ կիրառումներ)

Փայլակ, կարող է վերաբերել՝

Փայլակ - հորիզոնում կայծակից հետո երևացող կարճատև լուսային երևույթ, դիտվում է հիմնականում երեկոյան և գիշերային ժամերին։
Փայլակ - քաղաքական–հասարակական, գրական երկօրյա թերթ։
Օմսկի շրջան

Օմսկի շրջան (ռուս.՝ Омский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1940 թվականին։ Վարչական կենտրոնը՝ Ռոստովկա։


== Աշխարհագրություն ==
Շրջանի տարածքի մակերեսը կազմում է 3600 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 94108 մարդ։ Բնակչության խտությունը կազմում էր 26,14 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ագրակ (Հազրոյի գավառ)

Անվան այլ կիրառումների համար տե՛ս՝ Ագրակ (այլ կիրառումներ)Ագրակ, գյուղ Արևմտյան Հայաստանում, Դիարբեքիրի վիլայեթի Հազրոյի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Kepler-22 Բ

Kepler-22 Բ - էկզոմոլորակ՝ կարապի համաստեղությունում, որը պտտվում է Kepler-22 աստղի շուրջը։ Դա առաջին էկզոմոլորակն է, որի գտնվելը բնակելիության գոտում հաստատված է ՆԱՍԱ-ի կողմից։ Մոլորակը հայտնաբերվել է երկնային աստղադիտակի օգնությամբ։


== Հայտնագործություն ==
Մոլորակի հայտնագործության մասին նյութն առաջին անգամ հրապարակվել է 2011 թվականի դեկտեմբերի 5-ին։ Մոլորակի տրամագիծը մոտ 2,4 անգամ մեծ է Երկրի տրամագծից։ Այն երկրից գտնվում է մոտ 620 լուսային տարի հեռավորության վրա և պտտվում է G-5 դասի աստղի շուրջը։


== Ուղեծիր ==
Kepler-22 Բ իր աստղից գտնվում է մոտ 127։5 մլն կմ հեռավորության վրա, և մի ամբողջ պտույտ աստղի շուրջը կատարում է 290 երկնային օրում։


== Կառուցվածք ==
Այժմ մոլորակի մակերևույթի բաղադրությունը մնում է անհայտ։ Մոլորակի զանգվածը կազմում է մոտ 34,92 երկնային զանգված։ Մոլորակի տիպը «Սառը Նեպտուն» է։ Ձգողության ուժը մոլորակի վրա մոտ 6,1 ավելի մեծ է, քան երկրինը։ Դրա շնորհիվ, այն համարվում է կյանքի համար պիտանի ամենազանգվածային մոլորակը։ 


== Կյանքի հավանականություն ==
Մոլորակի հեռավորությունը Kepler-22-ից 15% ավելի քիչ է, քան երկրի հեռավորությունը արեգակից։ Չնայած դրան, լուսային ջերմությունը մոտ 25% ավելի մեծ է երկնայինից։ Հաշվի առնելով դա՝ նրա մակերևույթին կա հաստատուն ջերմաստիճան։ Գիտնականների հաշվարկներին համաձայն, եթե այնտեղ կա հաստատուն ջերմաստիճան, ապա այն հասնում է մոտ -11°C, իսկ ջերմոցային երևույթի առկայության դեպքում ՝ +22 °C.։

Մոլորակը նման է Նեպտունին, քանի որ կազմված է ծանր մթնոլորտից, օվկիանոսից և ոչ մեծ միջուկից։ Սակայն, ըստ Նատալիա Բատալի, այդպիսի մոլորակի վրա ջրի առկայությունը հնարավոր չէ։ 


== Ծանոթագրություններ ==
Տիգրան Դ

Տիգրան Դ (մ. թ. ա. 35 - 1), Հայոց թագավոր մ.թ.ա. 8–5 թթ. և մ.թ.ա. 2 թ. – մ.թ. 1 թ, Արտաշեսյան հարստությունից, Տիգրան Գ–ի որդին։ Գահակալել է քրոջ՝ Էրատոյի հետ։ Տիգրան Դ–ի գործունեության մասին տեղեկությունները կցկտուր են. հայտնի է, որ վարել է Հռոմից անկախ քաղաքականություն, հակադրվել նրա զավթողական մկրտումներին։ Անհանգստացած Տիգրան Դ–ի ինքնուրույն քաղաքականությունից՝ Օգոստոս Օկտավիանոս կայսրը մ.թ.ա. 5 թ. Հայաստան է ուղարկել հռոմեական բանակ, որը տապալել է Տիգրան Դ–ին և Էրատոյին, հայկական գահը հանձնել նրանց հորեղբորը՝ Արտավազդ Գ–ին։ Սակայն ժողովուրդը, չհաշտվելով 25 տարի Հռոմում ապրած և հայ իրականությունից հեռացած նոր թագավորի իշխանության հետ, մ.թ.ա. 2 թ. ապստամբել է և վերստին գահ բարձրացրել Տիգրան Դ–ին ու Էրատոյին։ Գահն ամրապնդելու և Հռոմի դեմ պատերազմից խուսափելու նպատակով, Տիգրան Դ ընծաներ է ուղարկել Օգոստոս Օկտավիանոսին և խնդրել իրեն ճանաչել Հայաստանի թագավոր։ Չցանկանալով հարաբերությունները սրել Արևելքում և դիրքերը թուլացնել Հայաստանում՝ Օգոստոս Օկտավիանոսը Տիգրան Դ–ին հանձնարարել է ներկայանալ Արևելքում հռոմեական բանակների ընդհանուր հրամանատար Գայուս Կեսարին։ Սակայն այդ այցելությունը չի կայացել. մ.թ. 1 թ. Տիգրան Դ սպանվել է Հայաստան արշաված կովկասյան լեռնաբանակների՝ սարմատականների ասպատակիչ հարձակումները ետ մղելիս։ 
Տիգրան Դ–ի անունով պահպանված դրամները բաժանվում են երկու խմբի, ըստ նրա առաջին և երկրորդ գահակալության։ Առաջինները հատված են պարթևական ոճավորմամբ, որոնցում Տիգրան Դ պատկերված է երկար ու խիտ մորուքով։ Երկրորդ գահակալության շրջանի դրամներին Տիգրան Դ պատկերված է Արտաշեսյանների ավանդական թագով, անմորուս կիսադեմով, դարձերեսին Էրատոն է՝ անթագ, վարսերը գլխի շուրջ հավաքած։


== Գրականություն ==
Դիոն Կասիոս. Հռոմեական պատմություն, Երևան, 1976 (Օտար աղբյուրները Հայաստանի և հայերի մասին 9, Հին հունական աղբյուրներ 1)։
Հրանդ Արմեն, Անկումն Արտաշեսեան հարստութեան, Բեյրութ, 1967։
Մանանդյան Հ., Քննական տեսություն հայ ժողովրդի պատմության, Երևեր հ. 1, Երևան, 1977։
Մանասերյան Ռ., Հայաստանը Արտավազդից մինչև Տրդատ Մեծ, Երևան, 1997։


== Ծանոթագրություններ ==
Համաբալուցիական Հայրենակցական Մշակութային Միություն

Համաբալուցիական Հայրենակցական Մշակութային Միություն, հիմնվել է 1934 թվականին՝ դեռևս XIX դարի վերջին և XX դարի սկզբին Բալուից և համանուն գավառի գյուղերից ԱՄՆ գաղթած հայերի հայրենակցական խմբերի միավորումով։ Կենտրոնը գտնվում է Փրովիդենսում։ Սկզբում կոչվել է Համաբալուցիական վերաշինաց միություն։ Բալու կամ Բալահովիտ անունները Հայաստանում հավերժացնելու խնդրանքով միությունը 1967 թվականին դիմել է Հայաստանի կառավարությանը։ ՀԽՍՀ Գերագույն խորհրդի 1968 թվականի դեկտեմբերի 26-ի հրամանագրով Աբովյանի շրջանի Մհուբ գյուղը (այժմ՝ ՀՀ Կոտայքի մարզում) վերանվանվել է Բալահովիտ, որի հետ Համաբալուցիական Հայրենակցական Մշակութային Միությունն ունի սերտ կապեր։
Բանաստեղծ-դափնեկիր

Բանաստեղծ-դափնեկիր (անգլ.՝ Poet Laureate), պալատական բանաստեղծի կոչում, որը հաստատվել է միապետի կողմից և ավանդաբար պարտավորել է կոչում ունեցողին բանաստեղծություններով արձագանքել թագավորական ընտանիքի և պետության կյանքում տեղի ունեցող իրադարձություններին։ Բանաստեղծ-դափնեկրի կոչումը շնորհվել է ցմահ, իսկ 1999 թվականից` տասնամյա ժամկետով։ 19-րդ դարից սկսած` այն համարվում է առավել պատվավոր, քան թե` որևէ պարտավորություն ենթադրող կոչում, և դրա դափնեկիրը սովորաբար շարունակում է սեփական գրական կարիերան։
Այս կոչմանը նախորդել է պալատական բանաստեղծի կոչումը, սկայան չնայած որ պալատական բանաստեղծները միշտ եղել են Անգլիայի պատմության ընթացքում, պաշտոնապես նրանց կարգավիճակը որոշվել է միայն 1790 թվականին։
Բանաստեղծ–դափնեկրի նմանատիպ կոչում կա նաև ԱՄՆ-ում։ Տարբերությունն այն է, որ այստեղ Բանաստեղծ–դափնեկիրն ընտրվում են 1-2 տարով։ 


== Պալատական հայտնի պոետներ ==
Gulielmus Peregrinus
Master Henry
Ջեֆրի Չոսեր (1340-1400)
Ջոն Քեյ (1461-1483)
Բերնարդ Անդրե Թուլուզից (1450-1522)
Ջոն Սկելտոն (1460-1529)
Էդմունդ Սպենսեր
1599` Սամուել Դանիել (1562-1619)
1619` Բենջամին Ջոնսոն (1574-1637)
1637` Վիլյամ Դավենանտ (1606-1668)


== Բանաստեղծ-դափնեկիրներ և կոչումը կրելու տարիներ ==
1670-1689` Ջոն Դրայդեն
1689-1692` Թոմաս Շադուել
1692-1715` Նաում Թեյթ
1715-1718` Նիկոլաս Ռոու
1718-1730` Լորենս Յուսդեն
1730-1757` Քոլլի Սիբեր
1757-1785` Ուիլյամ Ուայտխեդ
1785-1790` Թոմաս Ուորթոն
1790-1813` Հենրի Ջեյմս Պայ
1813-1843` Ռոբերտ Սաութի
1843-1850` Ուիլյամ Վորդսվորթ
1850-1892` Ալֆրեդ Թեննիսոն
1896-1913` Ալֆրեդ Օսթին
1913-1930` Ռոբերտ Բրիդյես
1930-1967` Ջոն Մեյսֆիլդ
1968-1972` Սեսիլ Դեյ–Լյուիս
1972-1984` Ջոն Բետչեման
1984-1998` Թեդ Հյուզ
1999-2009` Էնդրյու Մոուշն
2009-2019` Քերոլ Էնն Դաֆֆի
2019-ից` Սայմոն Արմիտիջ


== Ծանոթագրություններ ==
(8170) 1991 PZ11

(8170) 1991 PZ11, աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 7-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,650374 ա. մ., առավելագույնը մոտենում է 2,3134 ա. մ. հեռավորության վրա և հեռանում 2,9874 ա. մ.։ Արեգակի շուրջ մեկ ամբողջական պտույտ է կատարում 1576,01 երկրային օրվա ընթացքում, իր ուղեծրով շարժվելով միջինում 0,228425 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8170) 1991 PZ11 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Views

«Views», կանադական ռեփեր Դրեյքի չորրորդ ստուդիական ալբոմը։ Թողարկվել է 2016 թվականի ապրիլի 29-ին OVO Sound, Young Money Entertainment, Cash Money Records, Boy Better Know և Republic Records լեյբլների կողմից։


== Նախապատմություն և թողարկում ==
Ալբոմի սկզբնական անունը եղել է «Views from the 6»: Դրեյքը Թվիթերում գրել է, որ «the 6»-ը նշանակում է Տորոնտո, Կանադա։ 2016 թվականի ապրիլի 28-ին հայտարարվեց, որ ալբոմի անունը կրճատվել և դարձել է ուղղակի «Views»։ Ալբոմի շապիկը ներկայացվել է 2016 թվականի ապրիլի 24-ին։ Նկարում Դրեյքը նստած է Տորոնտոյի Սի Էն աշտարակին, սակայն ավելի ուշ այդ աշտարակի Թվիթթերի էջը հաստատեց, որ նկարը ֆոտոշոփով է արվել։ Ալբոմը օնլայն վաճառքի դուրս եկավ 2016 թվականի ապրիլին 29-ին։


== Արձագանքներ ==
Ալբոմն ստացել է դրական արձագանքներ երաժշտական քննադատների և ինտերնետ-հրատարակությունների կողմից, ինչպիսիք են՝ The Guardian, The New York Times։


== Առևտրային հաջողություն ==
Երգչի հայրենիքում՝ Կանադայում, վաճառվել է 110,00 համարժեք ալբոմային միավոր (92,000 օրինակ) առաջին շաբաթվա ընթացքում։ Միացյալ Նահանգներում Views ալբոմն առաջին շաբաթում զբաղեցրել է Billboard 200 հիթ-շքերթի առաջին հորիզոնականը՝ վաճառվելով 1,04 մլն համարժեք ալբոմային օրինակով (ըստ Billboard 200 նոր վիճակագրության, բացառույամբ ֆիզիկական վաճառքն ու ներբեռնումները, ներառյալ սթրիմինգն ու ալբոմի առանձին թրեքների վաճառքը) կամ 852,000 ալբոմային օրինակ առաջին շաբաթում և ավելի քան 245,1 մլն streams։ Դա ամենամեծ տպաքանակն է տղամարդ կատարողի համար Էմինեմի The Marshall Mathers LP ալբոմից հետո, որն իր դեբյուտը կատարել է առաջին շաբաթում վաճառված 1,76 մլն օրինակներով (սկսած 2000 թվականի մայիսի 30-ից)։ Views ալբոմը Դրեյքի վեցերորդ անընդմեջ սկավառակն է, որ գլխավորել է ամերիկյան Billboard 200 հիթ-շքերթը (ներառյալ հինգերորդը, որտեղ նա հանդես է գալիս որպես գլխավոր կատարող)։ Հունիսի 25-ին Դրեյքի Views ալբոմը վեցերորդ շաբաթն անընդմեջ գլխավորել է ամերիկյան հիթ-շքերթը։ Արդյունքում Դրեյքը դարձել է առաջին տղամարդ կատարողը վերջին տասը տարիների ընթացքում, որին հաջողվել է վեց կամ ավելի շաբաթ գլխավորել ամերիկյան հիթ-շքերթը։ Դրանից առաջ՝ 2005 թվականի մարտ-ապրիլին, նման ցուցանիշ է գրանցել 50 Cent-ն իր «The Massacre» ալբոմով։ Յոթ շաբաթ առաջատար է եղել Էմինեմն իր «Recovery» ալբոմով 2010 թվականի հուլիս-սեպտեմբերին (սակայն ոչ անընդմեջ)։
Մեծ Բրիտանիայում նույնպես «Views» ալբոմն առաջին շաբաթում զբաղեցրել է առաջին հորիզոնականը UK Albums Chart հիթ-շքերթում՝ վաճառվելով 78,000 օրինակով թողարկմանը հաջորդած առաջին շաբաթվա ընթացքում։ Այդպիսով՝ այն դարձել է Դրեյքի առաջին չարթփոփերն Անգլիայում։


=== Ամփոփիչ ցանկեր ===
Գրեմմի 59-րդ մրցանակաբաշխության ժամանակ Views ալբոմը ներկայացվել է մի քանի անվանակարգերում, այդ թվում՝ Տարվա ալբոմ և Լավագույն ռեփ-ալբոմ։ «Hotline Bling» երգը հաղթել է Best Rap/Sung Performance և Best Rap Song անվանակարգերում։ «Pop Style» երգի սինգլային տարբերակը ներկայացվել է Best Rap Performance անվանակարգում։ Ալբոմն արժանացել է Favorite Rap/Hip-Hop Album մրցանակի 2016’s American Music Awards մրցանակաբաշխությունում։


== Երգացանկ ==

Նշումներ^[a][a] համապրոդյուսեր,
^[b][b] հավելյալ պրոդյուսեր։


== Հիթ-շքերթներ ==


== Հավաստագրումներ ==


== Ծանոթագրություններ ==
Գոմս (Բիթլիսի գավառ)

Անվան այլ կիրառումների համար տե՛ս՝ Գոմս (այլ կիրառումներ)Գոմս, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից 7-8 կմ արևմուտք։
XIX դարի վերջերին ուներ 60 տուն հայ բնակիչ։ Զբաղվում էին բրուտագործությամբ, անասնապահությամբ, կտավագործությամբ, հողագործությամբ։
Գյուղն ուներ մի քանի ջրաղացներ, եկեղեցի և վարժարան։ Գոմսի մոտ է գտնվել Գոմաց Ս. Աստվածածին տաճարը, որն ավերվել է 1915 թվականին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Տորգաու

Տորգաու (գերմ.՝ Torgau), քաղաք Գերմանիայում, Լայպցիգի շրջանում, Էլբա գետի վրա։


== Պատմություն ==
Սկզբնապես քաղաքի տարածքում գոյություն ուներ սլավոնական գյուղական ավան։
Քաղաքի տարեգրությունից որոշ տարեթվեր.

973 թվական. Տորգաուի առաջին հիշատակությունը որպես «torgov»
1119 թվական. Տորգաուն, որն արդեն ունի իր ամրոցը, անցնում է Մարգրավես Մայսենի տիրապետությանը
1267 թվական. Տորգաուն ստանում է քաղաքի կարգավիճակ
1482-1623 թվականներ. Հարթենֆելս ամրոցի կառուցում
1514 թվական. Տորգաուն ստանում է իր գերբը
1530 թվական. Մարտին Լյութերը և նրա ուղեկիցները կազմում են «Տորգաույան հոդվածները» (գերմ.՝ Torgauer Artikel), որոնք դարձան Աուգսբուրգի խոստովանության հիմքը
1552 թվական. Կատարինա ֆոն Բորան, Մարտին Լյութերի այրին, մահանում է Տորգաու քաղաքում տեղի ունեցած վթարի հետևանքներից (թաղված է Սուրբ Մարիամի քաղաքի եկեղեցում)
1711 թվական. Պետրոս I-ը Տորգաուում նշում է իր ժառանգ Ալեքսեյ Պետրովիչի հարսանիքը Սոֆյա Վոլֆենբութելսկայայի հետ
1760 թվական. Տորգուի մոտակայքում է տեղի ունեցել Յոթնամյա պատերազմի վերջին խոշոր մարտը
1815 թվական. Վիեննայի վեհաժողովի որոշմամբ Տորգաուն միանում է Պրուսիային
1945 թվականի ապրիլի 25. Տորգաուի շրջանի Էլբայի ափերին հանդիպեցին դաշնակից բանակները, որոնք խորհրդանշում էին Երկրորդ աշխարհամարտի ավարտը
1946 թվական. Տորգաուում կազմակերպվեցին խորհրդային հատուկ ճամբարներ № 8 (գերմ.՝ Brückenkopf) և № 10 (գերմ.՝ Fort Zinna):


== Տեսարժան վայրեր ==
Քաղաքի ամենակարևոր տեսարժան վայրերից է Հարթենֆելսի ամրոցը` Գերմանիայի վաղ վերածննդի միակ փրկված ամրոցը։
Հարկ է նշել նաև.

Սբ. Մարիամի քաղաքային եկեղեցին (XIII դարի սկզբի արևելյան մասը)
քահանայի տուն (գերմ.՝ Priesterhaus)(շինարարության տարիներ. 1493-1494), ժամանակին նվիրաբերվել է գերմանացի աստվածաբան և ռեֆորմացիայի ակտիվիստ Ջորջ Սպալաթինի կուրֆյուրստ Ֆրեդերիկ III Իմաստունի կողմից
1579 թվականին կառուցված քաղաքային դահլիճը, որը կոչվում էր Սաքսոնիայի ամենագեղեցիկը
կառուցման պահից ի վեր պահպանված է իր տեսքը և ինտերիերի մի մասը պահպանող Ռինգենայնի (գերմ.՝ Ringenhain) քաղաքապետի տունը (1596 թվական)
Կարլ Լյոբնորի (գերմ.՝ Carl Loebner) ամենահին խաղալիքների խանութը Գերմանիայում, որը մնացել է ընտանիքի սեփականության մեջ 1685 թվականից ի վեր։


== Տորգաուի հայտնի դեմքերը ==
Տորգաուում ծնված հայտնի անձինք են.

Քրիստինա Սաքսոնիա` Դանիայի, Նորվեգիայի և Շվեդիայի թագուհի
Ֆրեդերիկ III Իմաստուն` Սաքսոնիայի կուրֆյուրստ
Ֆրեդերիկ Սաքսոնիա` Տևտոնական օրդենի մեծ վարպետ
Նիկոլաուս Ամսդորֆ` աստվածաբան և առաջին լութերական եպիսկոպոս
Յոհան Ֆրիդրիխ Սրբազան` Սաքսոնիայի կուրֆյուրստ
Յոհան Ֆրեդերիկ II Միջին` Սաքսոնիայի դուքս
Յոհան Վիլհելմ Սաքս-Վեյմարից` Սաքսոնիայի դուքս
Յոհան Ֆրեդերիկ III կրտսեր` Սաքսոնիայի դուքս
Յոհան Ֆիլիպ` Սաքս-Ալթենբուրգի առաջին դուքս
Ֆրիդրիխ Սաքս-Ալթենբուրգ` Սաքս-Ալթենբուրգի դուքս
Յոհան Վիլհելմ Սաքս-Ալթենբուրգից` Սաքս-Ալթենբուրգի դուքս
Էդվարդ Օսկար Շմիդտ` գերմանացի կենդանաբան
Մարտին Ուիզ` գերմանացի քաղաքական գործիչ, հակաֆաշիստ
Վերներ Հաարնագել` գերմանացի հնագետ
Յենս Մյուլեր` գերմանացի մարզիկ, սահնակային սպորտի մարզիկ


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Официальный сайт
http://www.torgau.ru
Վայրի, վայրի Ուեսթը

«Վայրի, վայրի Ուեսթը» (անգլ.՝ Wild Wild West), ռեժիսոր Բարրի Զոնենֆելդի ֆիլմերից, որի գլխավոր դերերը մարմնավորում են Ուիլ Սմիթը, Քևին Քլայնը, Քենետ Բրենան, Սալմա Հայեկը, Մ. Էմետ Ուոլշը, Թեդ Լևայնը, Ֆրեդերիկ վան դեր Վալը, Մուզեթա Վանդերը, Սոֆիա Էնգը, Բայ Լինը։
Ֆիլմը վատ է ընդունվել քննադատների ու հանդիսատեսի կողմից և ստացել է 6 «Ոսկե ազնվամորի» «Վատագույն ֆիլմ», «վատագույն սցենար», «վատագույն ռեժիսոր», «էկրանային վատագույն զույգ» (Ուիլ Սմիթ և Քևին Քլայն), «վատագույն օրիգինալ երգ»։


== Սյուժե ==
Անցյալ դարի 70-ականների երկու սուպեր գործակալներ, որոնց ձեռքի տակ կան տեխնոլոգիական նորամուծություններ, փրկում են ԱՄՆ-ի նախագահ Գրանտին չարագործ-գյուտարար Լավլեյսից, որը մարտնչում է ԱՄՆ-ի հարավային տարածքներին տիրանալու համար։ Գործակալներից մեկը հանդուգն և համակրելի սևամորթ Ջիմ Ուեսթն է, իսկ մյուսը՝ Արտեմուս Գորդոնն է՝ սպիտակամորթ մարդ անգլիական ջենտլմենների վարքուբարքով։ Նրանց կողմնակից է նաև չնաշխարհիկ գեղեցկության տեր Ռիտան, որը գերված է հսկա մեխանիկական սարդի կողմից։


== Դերերում ==
Ուիլ Սմիթ - կապիտան Ջեյմս Ուեսթ
Քևին Քլայն - մարշալ Արտեմուս Գորդոն/նախագահ Ուլիս Գրանտ
Կեննետ Բրանա - բժիշկ Արլիս Լավլես
Սալմա Հայեկ - Ռիտա Էսկոբար
Մայքլ Էմետ Ուոլշ - մարշալ Կոուլման
Թեդ Լիվայն - գեներալ Մակգչատ
Ֆրեդերիկա ֆան դեր Վալ - Ամազոնիա
Մուսետա Վանդեր - Մունիցիա
Սոֆիա Էնգ - Լիպենրիդեր
Բայ Լին - Մայ Լի Իստ
Գարսել Բովե - Բելլ


== Ծանոթագրություններ ==


== Արտաքին հղումներ ==
Վայրի, վայրի Արևմուտքը(անգլ.) ֆիլմը Internet Movie Database կայքում
«Վայրի, վայրի Արևմուտքը»(ռուս.) ֆիլմը ԿինոՊոիսկ կայքում։
(1490) Լիմպոպո

(1490) Լիմպոպո (անգլ.՝ Limpopo), աստերոիդ աստերոիդների հիմնական գոտում։ Հայտնաբերվել է 1936 թվականի հունիսի 14-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,352661 ա. մ., առավելագույնը մոտենում է 1,9908 ա. մ. հեռավորության վրա և հեռանում 2,7146 ա. մ.։ Արեգակի շուրջ մեկ ամբողջական պտույտ է կատարում 1318,07 երկրային օրվա ընթացքում, իր ուղեծրով շարժվելով միջինում 0,273127 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1490) Լիմպոպո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գոնորովկա (գյուղ, Վոլոչիսկի շրջան)

Անվան այլ կիրառումների համար տե՛ս՝ ԳոնորովկաԳոնորովկա (ուկրաիներեն՝ Гонорівка), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Գոնորովկա գյուղում բնակվում էր 146 մարդ։ Բնակավայրը զբաղեցնում է 1043 կմ² տարածք։ Բնակչության խտությունը կազմում էր 139,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լաադլա

Լաադլա (էստ․՝ Laadla), գյուղ Էստոնիայի Սաարեմաա նահանգի Տոռգու շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Այնտեղ, ուր ավարտվում է ծիածանը

Այնտեղ, ուր ավարտվում է ծիածանը (անգլ.՝ Where Rainbows End), իռլանդացի գրող Սեսիլիա Ահերնի երկրորդ վեպը։ Հրատարակվել է 2004 թվականին։ Ամբողջ վեպը գրված է նամակագրական վեպ ժանրում։ Գիրքը Իռլանդիայում և Մեծ Բրիտանիայում բարձրացավ առաջին հորիզոնականում և դարձավ բեսթսելեր միջազգային մակարդակում։ Գիրքը հաղթել է 2005 թվականի գերմանական CORINE մրցանակաբաշխությունում։
«Այնտեղ, ուր ավարտվում է ծիածանը» նովելը «Չեմ հավատում, հույս չունեմ, սիրում եմ․․․» գրքի նոր թարգմանությունն է։


== Սյուժե ==
Ռոզին և Ալեքսը ընկերություն են անում դեռ մանկուց։ Նրանք միմյանց չեն մոռանում նույնիսկ ուրախությունների և երիտասարդության տվայտանքների հորձանուտում, որը նրանց տեղափոխել է օվկիանոսի հակադիր մասեր։ Նրանք ակտիվ, կենդանի նամակագրության մեջ են։ Ընկերները գիտեն, որ իրենց հետ ինչ էլ լինի, միշտ կա ուս, որին կարող են նրանք ապավինել։ Բայց չեն քանդի՞ այս նուրբ և պինդ ընկերությունը երկու հերոսների անվերջ ամուսնություններն ու ամուսնալուծությունները։


== Էկրանավորում ==

2014 թվականի հոկտեմբերի 17-ին էկրան է բարձրացել այս վեպի վրա հիմնված «Սիրով, Ռոզի» ֆիլմը։


== Ծանոթագրություններ ==


== Արտաքին հղումներ ==
Սեսիլիայի պաշտոնական կայք Archived 2013-06-22 at the Wayback Machine.
Աբստրակցիոնիզմ

Աբստրակցիոնիզմ կամ Աբստրակտ արվեստ (լատ.՝ abstractio), գեղանկարչության և արվեստի վերացական ոճ, որը մարդուն, առարկաները, բնությունը և այն ամենը, ինչ գեղանկարչության մեջ նկարում ենք իր իսկ չափերով, ձևով, լույս ու ստվերով, աբստրակտ ոճում այդ բոլորը խախտված է ներկայացվում։
Գեղանկարչության մեջ աբստրակցիոնիզմի ուղղություններից են կուբիզմը, սուպրեմատիզմը և այլն։
Գլխավոր ներկայացուցիչներից են Վասիլի Կանդինսկին և Կազիմիր Մալևիչը («Սև քառակուսի» հայտնի կտավով), Պ. Մոնդրիանը, Ռ. Դեչոնեն և ուրիշներ։
Ծագել է 20-րդ դարի սկզբներին, սակայն գեղագիտական ակունքները սաղմնավորվել են 1848-ի հեղափոխությունից հետո Ֆրանսիայում ծաղկում ապրած «մաքուր արվեստի» պաշտամունքի տարածման ժամանակ։ «Մաքուր արվեստի» կողմնակիցները, ձևն անջատելով բովանդակությունից և այն հռչակելով «առաջնային նշանակության» ինքնաբավ երևույթ, պահանջում էին արվեստը դարձնել ինքնանպատակ, կյանքից անջատ ոլորտ։ Այսպես ծնվեց «արվեստն արվեստի համար» բանաձևը՝ ֆորմալիզմի և նրա տարատեսակների մեկնակետը, որի ջատագովները բանաստեղծությունը հանգեցնում էին բառերի անիմաստ օգտագործման։ Գեղանկարչության մեջ դա հասցրեց անբովանդակ գծերից, գույներից ու կետերից պատկերներ հորինելու աբստրակցիոնիստական սկզբունքին։
Աբստրակցիոնիզմը, իբրև ռեալիզմի հակոտնյա, հրաժարվում է առարկայական աշխարհի՝ պատկերումից և արվեստը հանգեցնում նյութի անիմաստ ու խառնաշփոթ գործածմանը (գույնը և գիծը՝ գեղանկարչությունում, ծավալները և կոնստրուկցիաները՝ քանդակագործությունում, հնչյունը՝ երաժշտության մեջ ևն)։
Աբստրակցիոնիզմը դրսևորվել է արվեստի գրեթե բոլոր ոլորտներում, բայց հաստատվել է գլխավորապես կերպարվեստում։ Առաջացման և հետագա էվոլյուցիայի ընթացքում կապված էր ֆորմալիստական այլ դպրոցների, հատկապես՝ ֆուտուրիզմի, կուբիզմի և էքսպրեսիոնիզմի հետ։ Աբստրակտ գեղանկարչության տարատեսակներն են՝ աբստրակտ էքսպրեսիոնիզմը, տաշիզմը, սուպրեմատիզմը, նեոպլաստիցիզմը, քանդակագործության՝ անֆիգուր, կիսաաբստրակտ և մեխանիկական (այսպես կոչված ստաբիլները և մոբիլները) քանդակի մասնաճյուղերը։
Աբստրակցիոնիզմի փիլիսոփայական ակունքներն են սուբյեկտիվ իդեալիզմը և ագնոստիցիզմը։ Գեղարվեստական կերպարի ավերումը, որն ընդհանրապես խիստ բնորոշ է ֆորմալիզմին, աբստրակտ արվեստում հասնում է իր ավարտին։ Նրա ծայրահեղ ձևերում արտացոլման առարկան անհետանում է՝ տեղը զիջելով խորությունից զուրկ, անկենդան և անթափանց մակերեսին։ Դրան է հանգեցնում արվեստի անջատումը իրականությունից և գեղարվեստական ձևի միակողմանի գերաճումը։ Աբստրակտ արվեստը հրաժարվում է ազգային ձևից և ավանդույթից, գեղարվեստական արժեքավորման որևէ չափանիշից։ Աբստրակտ արվեստի ջատագովները նրան վերագրում են «գիտական խորությամբ» ընդհանրացումների կարողություն։


== Գրականություն ==
Լեբեդեվ Ա. Կ., Ընդդեմ աբստրակցիոնիզմի արվեստում, Ե., 1962
Խաչիկյան Յա. Ի., Ի՞նչ է աբստրակցիոնիգմը, Ե., 1962
Стойков А., Кристика абстрактнофо искусство у его теорий, М., 1964
Хачикян Я. И., Абстракрционизм и художествнное познание, Е., 1968
Տիգրան Խուդավերդյան

Տիգրան Հովհաննեսի Խուդավերդյան (ռուս.՝ Тигран Оганесович Худавердян, դեկտեմբերի 11, 1981(1981-12-11), Երևան, Հայկական ԽՍՀ, ԽՍՀՄ), հայազգի ռուսաստանցի գործարար, Yandex ընկերությունների խմբի գործադիր տնօրեն և տնօրենների խորհրդի անդամ։


== Վաղ կյանք ==
Տիգրան Խուդավերդյանը ծնվել է 1981 թվականին, Երևանում։ 2004 թվականին ավարտել է Մոսկվայի պետական համալսարանի ֆիզիկայի բաժինը։ Մինչ Yandex-ին միանալը նա մասնակցել է ինտերնետային նախագծերի մշակմանը և ղեկավարել վեբ ստուդիա։


== Կարիերա ==
Տիգրան Խուդավերդյանը միացել է Yandex-ին 2006 թվականի ապրիլին՝ որպես պորտալային ծառայությունների և տեխնոլոգիաների գծով ծրագրի ղեկավար։ Այդ ժամանակից ի վեր նա ղեկավարել է Yandex-ի մի քանի հաջողված նախագծեր, այդ թվում՝ Yandex.Browser-ը  և Yandex.Navigator-ը։
2009-ից 2012 թվականներին նա եղել է պորտալային արտադրանքների և բջջային հավելվածների բաժնի ղեկավար։ 2012 թվականից նա գլխավորում է Յանդեքս.Browser և Yandex.Տաքսի նախագծերը, իսկ 2013 թվականին նշանակվել է արտադրանքի մշակման բաժնի ղեկավար։
2015 թվականին նա տեղափոխվել է Yandex.Տաքսի և զբաղեցրել զբաղեցրել է գլխավոր գործադիր տնօրենի պաշտոնը։
2019 թվականին Տիգրան Խուդավերդյանը նշանակվել է Yandex NV-ի գործադիր տնօրենի տեղակալ և միացել ընկերության տնօրենների խորհրդին։
2019 թվականին նա ընդգրկվել է համաշխարհային տնտեսական ֆորումի նախաձեռնած «Երիտասարդ գլոբալ առաջնորդների» ցանկում։
2020 թվականին նա մասնակցել է Դավոսի Համաշխարհային տնտեսական ֆորումին՝ որպես «Անհավասարություն. տնտեսական աճի խոչընդոտ» քննարկման բանախոս։
2022 թվականի մարտի 15-ն Խուդավերդյանը նշանակվում է Յանդեքսի գլխավոր տնօրեն։ Նույն օրվա երեկոյան Տիգրան Խուդավերդյանին ներառում են Ռուս-ուկրաինայան պատերազմի պատճառով Եվրոմիության պատժամիջոցների 4–րդ փաթեթում պատժամիջոցային ցանկում, ինչից հետո նա լքում է գլխավոր տնօրենի պաշտոնը և «Yandex N.V» տնօրենների խորհուրդը։ Նույն պատճառով Խուդավերդյանը հայտնվում է Բրիտանիայի իսկ ամիսներ անց՝ հուլիսի 7–ին նաև Կանադայի պատժամիջոցային ցանկում։


== Անձնական կյանք ==
Ամուսնացած է, ունի հինգ որդի։


== Ծանոթագրություններ ==